CELEX: 
Language: et
Date: 2020-01-13 00:00:00
Title: KOMISJONI DELEGEERITUD MÄÄRUS (EL) …/…, millega muudetakse Euroopa Parlamendi ja nõukogu määruse (EL) 2018/848 II lisa seoses mahepõllumajanduslike toodete teatavate üksikasjalike tootmisnõuetega

EUROOPA
                        KOMISJON
                                                Brüssel, 13.1.2020
                                                C(2020) 51 final
                KOMISJONI DELEGEERITUD MÄÄRUS (EL) …/…,
                                     13.1.2020,
   millega muudetakse Euroopa Parlamendi ja nõukogu määruse (EL) 2018/848 II lisa
     seoses mahepõllumajanduslike toodete teatavate üksikasjalike tootmisnõuetega
                              (EMPs kohaldatav tekst)
ET                                                                                ET
 ---pagebreak---                                            SELETUSKIRI
   1.        DELEGEERITUD ÕIGUSAKTI TAUST
   Pärast uue, 1. jaanuaril 2021 jõustuva mahepõllumajandusliku tootmise määruse vastuvõtmist
   on vaja vastu võtta delegeeritud määrus, millega muudetakse määrust (EL) 2018/848
   idandatud seemnetega, mesilasperede söötmisega ja lihatoiduliste vesiviljelusloomadega ning
   vesiviljelusloomade noorvormide tootmisega seotud mahepõllumajanduslike toodete
   üksikasjalike tootmisnõuete osas. Tootjatel on vaja õiguskindlust seoses uute nõuetega, mida
   kohaldatakse nimetatud tootekategooriate suhtes, ning ELi liikmesriikidel peab olema
   piisavalt aega, et integreerida uued nõuded oma siseriiklikesse õigusaktidesse.
   2.        ÕIGUSAKTI VASTUVÕTMISELE EELNENUD KONSULTEERIMINE
   Õigusakti arutati põhjalikult liikmesriikidega mahepõllumajandusliku tootmise ekspertide
   rühmas ning samuti mahepõllumajandussektorit esindavate peamiste organisatsioonidega,
   nagu IFOAM, COPA-COGECA ja EOCC. Põllumajanduse ja maaelu arengu peadirektoraat
   tegi nõuete koostamisel tihedat koostööd teiste peadirektoraatidega nende eripädevuste
   raames. Teavitati ka WTO partnereid ning viidi läbi üldine avalik konsultatsioon. Selle
   konsultatsiooni järel muudeti õigusakti eesmärgiga täpsustada, et idandatud seemned
   hõlmavad idandeid ja võsusid ning idandeid ja/või noortaimi substraadil.
   3.        DELEGEERITUD ÕIGUSAKTI ÕIGUSLIK KÜLG
   Käesoleva delegeeritud õigusaktiga kehtestatakse täiendavad tootmisnõuded eri
   tootekategooriatele: idandatud seemnete tootmist, mesilasperede söötmist ja lihatoiduliste
   vesiviljelusloomade sööta käsitlevad täiendavad üksikasjad ja maaviljelustavad ning
   noorvormide tootmist käsitlevad üksikasjalikud tingimused.
ET                                               1                                              ET
 ---pagebreak---                        KOMISJONI DELEGEERITUD MÄÄRUS (EL) …/…,
                                                  13.1.2020,
      millega muudetakse Euroopa Parlamendi ja nõukogu määruse (EL) 2018/848 II lisa
         seoses mahepõllumajanduslike toodete teatavate üksikasjalike tootmisnõuetega
                                          (EMPs kohaldatav tekst)
   EUROOPA KOMISJON,
   võttes arvesse Euroopa Liidu toimimise lepingut,
   võttes arvesse Euroopa Parlamendi ja nõukogu 30. mai 2018. aasta määrust (EL) 2018/848,
   mis käsitleb mahepõllumajanduslikku tootmist ja mahepõllumajanduslike toodete
   märgistamist ning millega muudetakse kehtetuks nõukogu määrus (EÜ) nr 834/2007,1 eriti
   selle artikli 12 lõike 2 punkti e, artikli 14 lõike 2 punkti c ning artikli 15 lõike 2 punkte a ja d,
   ning arvestades järgmist:
   (1)     Määruse (EL) 2018/848 III peatükis on sätestatud mahepõllumajanduslike toodete
           üldised tootmisnõuded ning üksikasjalikud tootmisnõuded on sätestatud sama määruse
           II lisas.
   (2)     Kuna idandatud seemnete tootmisel kasutavad seemikud idanemiseks ainult seemnetes
           leiduvaid reserve ning neid tarbitakse otseselt toiduainetena, siis peavad idandatud
           seemnete tootmiseks kasutatavad seemned olema mahepõllumajanduslikud.
   (3)     Seoses mesilasperede söötmisega olukorras, kus ilmastikutingimused ohustavad
           koloonia säilimist, võib võimalus kasutada mahepõllumajanduslike mesindussaaduste
           õietolmu hoida ära vastsete nälga suremise. Mesilaspere ellujäämisvõimaluste
           suurendamiseks          on    asjakohane       lubada     mesilasperede       söötmist     ka
           mahepõllumajandusliku õietolmuga.
   (4)     Seoses vesiviljelusloomade päritolu käsitlevate nõuetega, eelkõige noorvormide
           tootmise puhul, on vastsete kasvatamisel kolm etappi: inkubatsiooni- ja autotroofne
           etapp, kus vastsed tarbivad oma rebukoti reserve, heterotroofne etapp, kus vastseid
           söödetakse planktoniga, ja lõpuks võõrutamine, kus toimub üleminek uutele
           söötmisrežiimidele. Kuna vastsete arengu viimane etapp viib noorvormide
           moodustumiseni, tuleks sätestada uued tingimused noorvormide tootmiseks, mille
           puhul arvestatakse uusimaid teadmisi sektori kohta kooskõlas mahepõllumajanduslike
           põhimõtetega.
   (5)     Praegu kehtivad lihatoiduliste vesiviljelusloomade sööta käsitlevad nõuded sisaldavad
           taimset päritolu sööda üldist koguselist piirangut. Kuna selle tulemusel pakutav
           söödavalik ei vasta kõikide liikide ja arenguetappide toitumisvajadustele, tuleks
           kõnealune piirang kaotada.
   (6)     Määruse (EL) 2018/848 II lisa tuleks seetõttu vastavalt muuta.
   1
            ELT L 150, 14.6.2018, lk 1.
ET                                                     2                                                 ET
 ---pagebreak---    (7)    Selguse ja õiguskindluse huvides tuleks käesolevat määrust kohaldada alates määruse
          (EL) 2018/848 kohaldamise kuupäevast,
   ON VASTU VÕTNUD KÄESOLEVA MÄÄRUSE:
                                             Artikkel 1
   Määruse (EL) 2018/848 II lisa muudetakse vastavalt käesoleva määruse lisale.
                                             Artikkel 2
   Käesolev määrus jõustub kahekümnendal päeval pärast selle avaldamist Euroopa Liidu
   Teatajas.
   Seda kohaldatakse alates 1. jaanuarist 2021.
   Käesolev määrus on tervikuna siduv ja vahetult kohaldatav kõikides liikmesriikides.
   Brüssel, 13.1.2020
                                                Komisjoni nimel
                                                president
                                                Ursula von der LEYEN
ET                                                3                                           ET
 ---documentbreak---                         EUROOPA
                        KOMISJON
                                                Brüssel, 13.1.2020
                                                C(2020) 51 final
                                                ANNEX
                                       LISA
                            järgmise dokumendi juurde:
                KOMISJONI DELEGEERITUD MÄÄRUS (EL) …/...,
   millega muudetakse Euroopa Parlamendi ja nõukogu määruse (EL) 2018/848 II lisa
     seoses mahepõllumajanduslike toodete teatavate üksikasjalike tootmisnõuetega
ET                                                                                ET
 ---pagebreak---                                                 LISA
   Määruse (EL) 2018/848 II lisa muudetakse järgmiselt.
   (1)    I osa punkt 1.3. asendatakse järgmisega:
          „1.3. Erandina punktist 1.1. lubatakse idandatud seemnete tootmine tingimusel, et
                 seemned on mahepõllumajanduslikud, ja siguripeade tootmine muu hulgas
                 puhtasse vette kastmise teel.“;
   (2)    II osa punkti 1.9.6.2. alapunkt b asendatakse järgmisega:
          „b)    mesilasperede söötmine on lubatud ainult juhul, kui ilmastikutingimused
                 ohustavad mesilasperede säilimist. Sellisel juhul tuleb mesilasperede
                 söötmiseks kasutada mahepõllumajanduslikku mett, mahepõllumajanduslikku
                 õietolmu, mahepõllumajanduslikku suhkrusiirupit või mahepõllumajanduslikku
                 suhkrut.“
   (3)    III osa muudetakse järgmiselt:
          (a)    punktile 3.1.2. lisatakse järgmine alapunkt:
                 „3.1.2.3. Noorvormide tootmine
                 Merekalade vastsete kasvatamiseks võib kasutada kasvatamissüsteeme
                 (eelistatavalt     „mesokosm“        või     „suuremahuline     kasvatamine“).
                 Kasvatamissüsteemid peavad vastama järgmistele nõuetele:
                 (a)    esialgne loomkoormus peab olema väiksem kui 20 muna või vastset liitri
                        kohta;
                 (b)    vastsete kasvatamise mahuti suurus peab olema vähemalt 20 m3; ning
                 (c)    vastsed toituvad looduslikust planktonist, mis tekib mahutis ning millele
                        lisatakse vajaduse korral väljaspool mahutit toodetud fütoplanktonit ja
                        zooplanktonit.“
          (b)    Punkti 3.1.3.3. alapunkt e asendatakse järgmisega:
                 „e)    mahepõllumajanduslikud taimsed või loomsed söödamaterjalid.“
ET                                                1                                               ET